Χορτιάτης Θεσσαλονίκης

Ο Χορτιάτης είναι κωμόπολη της Περιφερειακής Ενότητας Θεσσαλονίκης και έχει οριστεί ιστορική έδρα του Δήμου Πυλαίας - Χορτιάτη. Πρόγραμμα Καλλικράτης , Ελληνικό Υπουργείο Εσωτερικών. Έχει πληθυσμό 5.016 κατοίκους, σύμφωνα με την Απογραφή του 2021.
 Γενικά 
Ο Χορτιάτης βρίσκεται στους πρόποδες του όρους Χορτιάτης νοτιοανατολικά της Θεσσαλονίκης, σε απόσταση 18 χιλιομέτρων από το κέντρο της πόλης. Κατά τον Μακεδονικό αγώνα, οι Χορτιατινοί αγωνίστηκαν με σημαντικότερο μακεδονομάχο τον οπλαρχηγό Γεώργιο Αλεξόπουλο. Στον Χορτιάτη έλαβε χώρα κατά την Κατοχή το Ολοκαύτωμα του Χορτιάτη, στις 2 Σεπτεμβρίου του 1944, από τους Γερμανούς κατακτητές.

Στο όρος Χορτιάτης, κοντά στον οικισμό, βρίσκεται η Ιερά Μονή Μεταμορφώσεως του Σωτήρος η οποία ιδρύθηκε το 1961 από τον Μητροπολίτη Θεσσαλονίκης Παντελεήμονα τον Α' και το 1979 εντάχθηκε στην τότε νέα Ιερά Μητρόπολη Νεαπόλεως από τον Μητροπολίτη Νεαπόλεως και Σταυρουπόλεως Διονύσιο. Έκτοτε ανεγέρθηκαν σταδιακά τα νέα μοναστηριακά κτίρια και ο κεντρικός ναός.

 Αξιοθέατα 

 Το Παρεκκλήσι Αγίας Παρασκευής. 

 Ο Ναός της Μεταμορφώσεως του Σωτήρος, βυζαντινό μνημείο χρονολογούμενο στον 12ο αιώνα. 
 Ο Ναός του Αγίου Γεωργίου, θεμελιώθηκε το 1806 και εγκαινιάσθηκε το 1837. Το λιθόκτιστο πυργοειδές κωδωνοστάσιο τετράγωνης κάτοψης χτίστηκε το 1874, σύμφωνα με μία επιγραφή που φέρει.
 Ο Ναός του Αγίου Ιωάννη του Προδρόμου (1953)

 Φωτογραφίες 

 Γνωστοί Χορτιατινοί 
 Γεώργιος Αλεξόπουλος, Μακεδονομάχος οπλαρχηγός

 Αριθμητικά δεδομένα 

Διάφορες πληροφορίες αποστάσεων είναι οι εξής:
 Αποστάσεις από γειτονικά χωριά 
 Χωριά  Νομός χλμ. Ασβεστοχώρι  Νομός Θεσσαλονίκης  8  Πεύκα  Νομός Θεσσαλονίκης  12  Πανόραμα  Νομός Θεσσαλονίκης  10   Άγιος Βασίλειος  Νομός Θεσσαλονίκης  8   Θέρμη Νομός Θεσσαλονίκης  15

 Αποστάσεις αστικών κέντρων 
 Πόλεις χλμ. Θεσσαλονίκη 17  Λάρισα 169  Καβάλα 143  Αθήνα 518  Κιλκίς 58 

 Παραπομπές 

Κατηγορία:Δήμος Πυλαίας - Χορτιάτη
Κατηγορία:Κωμοπόλεις της περιφερειακής ενότητας Θεσσαλονίκης
Κατηγορία:Μαρτυρικά χωριά και πόλεις της Ελλάδας
Κατηγορία:Χωριά της περιφερειακής ενότητας Θεσσαλονίκης